แบงก์นครหลวงทิ้งหุ้นไทย-เยอรมันโปรดักส์
&nbsp;ธนาคารนครหลวงไทยขายเกลี้ยงหุ้นไทยเยอรมัน โปรดักส์ 26.02ล้านหุ้นผ่านบล.ธนชาต
7 ก.ค. 2553

ธนาคารนครหลวงไทยขายเกลี้ยงหุ้นไทยเยอรมัน โปรดักส์ 26.02ล้านหุ้นผ่านบล.ธนชาต
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.) เปิดเผยว่า  ธนาคารนครหลวงไทย(SCIB) ได้รายงานการขายหุ้น บริษัท ไทย-เยอรมัน โปรดักส์  (TGPRO) โดยได้ขายเมื่อวันที่30 มิ.ย.ที่ผ่านมาจำนวน 26.02 ล้านหุ้นหรือ 5.09%  และหลังจากการขายหุ้นครั้งนี้ออกแล้วทำให้ธนาคารไม่เหลือหุ้นที่จะถือในTGPRO เลย  อย่างไรก็ตามการขายหุ้นครั้งนี้ขายในตลาดหลักทรัพย์ผ่านบล.ธนชาต
ทั้งนี้ในส่วนของTGPROนั้นที่ผ่านมาได้ดำเนินการเพิ่มทุนเพิ่มขายหุ้นให้กับผู้ถือหุ้นเดิมแต่ธนาคารนครหลวงไทยหนึ่งในผู้ถือหุ้นก็ไม่ได้ใช้สิทธิตามซื้อหุ้นเพิ่มทุน  และขณะนี้บริษัทTGPROก็อยู่ระหว่างการเข้าสู่ขบวนการฟื้นฟูกิจการผ่านศาลล้มละลายกลางซึ่งศาลได้รับคำร้องแล้วและจะนัดไต่สวนในวันที่ 17 ก.ค.นี้
สำหรับฐานะของกิจการ ณ สิ้นไตรมาสแรกปี 2553 มีสินทรัพย์รวม 1,737.63  ล้านบาท มีหนี้สินรวม 1,806.86 ล้านบาท และมีส่วนผู้ถือหุ้นติดลบ 69.55 ล้านบาท และขาดทุนสุทธิ 73.94 ล้านบาท โดยธุรกิจสามรถสร้างรายได้ได้เพียง 236.82 ล้านบาทเท่านั้น